אומרים שמאוריציוס, האי הקסום שנמצא באוקיינוס ההודי – הוא מהמקומות הקסומים בעולם. לא סתם תמונות של האי המהפנט מעטרות חלק גדול משומרי המסך של מחשבים רבים ברחבי העולם והן של גלויות רבות – מדובר במקום קסום, יפהפה, עם חופים מדהימים ומים תכולים, בדיוק כמו שמדמיינים. אלו שגרים בסביבת האי, הרוויחו. אבל מה לגבי אלו שלא, כמונו הישראלים?
על פי מנוע החיפוש הנפלא של אתר Skyscanner, הטיסה הזולה ביותר מישראל למאוריציוס היא ב-10-18 במאי. מחירה 759$ והיא כוללת עצירה של 20 שעות בהלוך ושעתיים וחצי בחזורביוהנסבורג (דרום אפריקה). מחיר גבוה למדי, בטח כשמדובר במסלול מפרך הכולל עצירת ביניים של כמעט 24 שעות. אך כפי שכבר ציינו, ישנם מקומות, גם אם הם אינם קרובים יותר גאורגפית למאוריציוס מישראל, שטיסות מהם אל האי הקסום זולות הרבה יותר.
כמו במקרה של רומא למשל. לעתים, ישנן טיסות במחירים משתלמים במיוחד מבירת איטליה למאוריציוס. אז למה לא לכלול מספר ימים ברומא בחופשה במאוריציוס – ובכך להוזיל את מחיר הטיסה במאות דולרים?!
זה עובד כך: זול הרבה יותר לטוס מישראל לרומא וממנה למאוריציוס, בחזרה לבירת איטליה וממנה לישראל (סך הכול 4 טיסות) מאשר לטוס הלוך-חזור מישראל למאוריציוס. ועל הדרך, זוכים לבקר מספר ימים ברומא הייחודית. הטיסות מתל אביב לרומא הן ישירות ומתבצעות בחברות לואו קוסט, ולכן אם מעוניינים במזוודה בבטן המטוס, יש לשלם תוספת, זאת בניגוד לטיסות מרומא למאוריציוס של Kenya Airways, שכוללות מזוודה עד 23 ק״ג, תיק גב/יד וארוחה. בכל הטיסות ישנה עצירת ביניים בבירת קניה, ניירובי, למשך 3 שעות בהלוך ושעה וחצי בחזור. ישנן טיסות בחודשים יוני, ספטמבר (כולל ראש השנה), אוקטובר, נובמבר ודצמבר.